# Ekologiško žalio natūralaus riebumo pieno supirkimo kaina 2021 m. III ketvirtį padidėjo

2021 m. III ketvirtį iš Lietuvos pieno gamintojų buvo supirkta 12,363 tūkst. t ekologiško žalio pieno. Tai yra 14,13 proc. daugiau nei 2020 m. III ketvirtį. Jis analizuojamu laikotarpiu sudarė 3,26 proc. viso supirkto žalio natūralaus riebumo pieno Lietuvoje. Ekologiško žalio natūralaus riebumo pieno supirkimo kaina 2021 m. III ketvirtį buvo 15,35 proc. didesnė nei įprastinio pieno ir sudarė 359,26 EUR/t. Šių metų III ketvirtį, palyginti su praėjusių metų III ketvirčiu, ekologiško žalio natūralaus riebumo pieno supirkimo kaina padidėjo 13,83 proc. Analizuojamu laikotarpiu sertifikuotos įmonės didesnį žalio ekologiško pieno kiekį įsivežė iš kitų ES šalių negu išvežė iš Lietuvos. Vidutinė ekologiško žalio pieno supirkimo iš kitų ES valstybių kaina 2021 m. III ketvirtį, palyginti su praėjusių metų III ketvirčiu, padidėjo 6,61 proc. Įvežtas iš kitų ES valstybių ekologiškas žalias pienas analizuojamu laikotarpiu sudarė 18,09 proc. viso supirkto Lietuvoje ir įvežto iš ES valstybių ekologiško žalio pieno.

Ekologiškos grietinėlės gamyba 2021 m. III ketvirtį, palyginti su 2020 m. III ketvirčiu, padidėjo 39,88 proc., šviežių (nebrandintų ir nekonservuotų) sūrių – 24,88 proc., geriamojo pieno – 10,60 proc., aromatizuoto jogurto – 9,75 proc., rūgpienio ir kitų rūgščiųjų gėrimų – 7,57 proc., jogurto be priedų – 2,28 proc., o grietinės sumažėjo 5,34 proc., varškės – 5,59 proc., sviesto – 15,13 proc. Daugiausia ekologiškų pieno gaminių šių metų III ketvirtį buvo parduota vidaus rinkoje: šviežių (nebrandintų ir nekonservuotų) sūrių – 47,82 proc., geriamojo pieno – 82,51 proc., sviesto – 84,89 proc., aromatizuoto jogurto – 92,60 proc., grietinės – 94,33 proc., varškės – 99,25 proc., jogurto be priedų – 99,46 proc., o grietinėlė ir rūgpienis ir kiti rūgštieji gėrimai buvo parduoti tik Lietuvoje. Sertifikuotose ekologiško pieno perdirbimo įmonėse ekologiško geriamojo pieno pardavimo Lietuvoje kaina 2021 m. III ketvirtį, palyginti su 2020 m. III ketvirčiu, sumažėjo 3,94 proc., grietinėlės – 3,67 proc., o grietinės padidėjo 4,16 proc., varškės – 5,09 proc., rūgpienio ir kitų rūgščiųjų gėrimų – 6,18 proc., aromatizuoto jogurto – 6,72 proc., sviesto – 6,76 proc., jogurto be priedų – 9,69 proc., šviežių (nebrandintų ir nekonservuotų) sūrių – 10,22 proc.

Šaltinis ŽŪIKVC (LŽŪMPRIS)